วิกิพีเดีย:ข้อปฏิเสธความรับผิดชอบ

วิกิพีเดียไม่รับประกันความถูกต้อง
__NOTOC__
วิกิพีเดียเป็นสารานุกรมเนื้อหาเสรีที่เกิดจากการร่วมเขียนออนไลน์ นั่นคือ การรวมตัวโดยใจสมัครของปัจเจกบุคคลและกลุ่มทำงานเพื่อพัฒนาทรัพยากรความรู้ของมนุษย์ที่เป็นของส่วนรวม โครงสร้างของวิกิพีเดียเปิดให้ทุกคนที่เชื่อมต่ออินเทอร์เน็ตเปลี่ยนแปลงเนื้อหาได้ โปรดทราบว่าไม่จำเป็นที่เนื้อหาใด ๆ ในวิกิพีเดียนี้จะได้รับการสอบทานจากนักวิชาชีพที่มีความเชี่ยวชาญพอจะนำเสนอสารสนเทศที่ครบถ้วน แม่นยำ หรือเชื่อถือได้แก่คุณ
ที่กล่าวมาข้างต้น มิใช่ว่าคุณไม่อาจพบสารสนเทศอันทรงคุณค่าและแม่นยำได้จากวิกิพีเดีย อย่างไรก็ดี วิกิพีเดียไม่อาจรับประกันความถูกต้องแม่นยำของสารสนเทศในเว็บไซต์นี้ได้ เพราะเนื้อหาในแต่ละบทความอาจเพิ่งถูกแก้ไข เปลี่ยนแปลง หรือทำลาย โดยบุคคลผู้มีความเห็นไม่สอดคล้องกับสถานะองค์ความรู้ปัจจุบันในสาขาที่เกี่ยวข้อง หมายเหตุว่า สารานุกรมอื่นและงานอ้างอิงส่วนใหญ่ยังมีข้อปฏิเสธความรับผิดชอบที่คล้ายกัน

**ข้อมูลในวิกิพีเดียไม่มีการตรวจทาน**
เรากำลังทำงานโดยอยู่ระหว่างการเลือกและเน้นบทความรุ่นที่น่าเชื่อถือ ผู้ใช้วิกิพีเดียได้ใช้เครื่องมือต่าง ๆ เช่น หน้าปรับปรุงล่าสุด และ หน้าใหม่ ในการสังเกตดูเนื้อหาใหม่และเนื้อหาที่มีการเปลี่ยนแปลง อย่างไรก็ตาม ข้อมูลบนวิกิพีเดียไม่ได้รับการตรวจทานเป็นระเบียบเดียวกัน แม้ผู้อ่านจะสามารถแก้ไขข้อผิดพลาดหรือมีส่วนร่วมในการตรวจทานเนื้อหาของบทความเป็นครั้งคราวได้ แต่ผู้อ่านไม่มีหน้าที่ตามกฎหมายที่ต้องปฏิบัติเช่นนั้น ฉะนั้น สารสนเทศทั้งหมดที่ปรากฏอยู่จึงไม่มีการรับรองความเหมาะสมโดยปริยายแก่ความมุ่งหมายหรือการใช้งานใด ๆ ทั้งสิ้น แม้กระทั่งบทความซึ่งผ่านการตรวจสอบอย่างไม่เป็นทางการหรือขบวนการบทความคัดสรรแล้วก็ยังอาจมีการแก้ไขอย่างไม่เหมาะสมภายหลังก่อนหน้าที่คุณมาอ่านก็เป็นได้
ผู้ประพันธ์ ผู้อุปถัมภ์ ผู้ดูแลระบบ หรือบุคคลอื่นใดที่เกี่ยวข้องกับวิกิพีเดียไม่ว่าในทางใดทั้งสิ้น ไม่สามารถรับผิดชอบต่อสารสนเทศอันคลาดเคลื่อนหรือเป็นการหมิ่นประมาท หรือต่อการใช้สารสนเทศที่พบในหรือลิงก์มาจากหน้าเว็บเหล่านี้ของคุณ

**ไม่มีการทำสัญญา เพียงแต่ผูกพันตามสัญญาอนุญาต**
พึงให้แน่ใจว่า คุณเข้าใจว่า สารสนเทศที่วิกิพีเดียให้บริการนี้ได้รับการจัดหามาอย่างเสรี และไม่มีการทำความตกลงหรือสัญญาใด ๆ ระหว่างคุณกับเจ้าของหรือผู้ใช้ของเว็บไซต์นี้ เจ้าของเซิร์ฟเวอร์ที่จัดเก็บวิกิพีเดีย ผู้ประพันธ์วิกิพีเดียปัจเจกบุคคล ผู้บริหารระบบ ผู้ดูแลระบบของโครงการ หรือใครก็ตามที่เกี่ยวข้องทางหนึ่งทางใดกับโครงการนี้หรือโครงการพี่น้องที่ขึ้นอยู่กับข้อเรียกร้องของคุณต่อพวกเขาโดยตรง คุณได้รับสัญญาอนุญาตที่จำกัดในการคัดลอกทุกอย่างในเว็บไซต์นี้ สัญญาอนุญาตนั้นมิได้สร้างหรือระบุความรับผิดตามสัญญาหรือนอกเหนือสัญญาในส่วนของวิกิพีเดีย หรือตัวแทน สมาชิก ผู้จัดทำหรือผู้ใช้อื่นของวิกิพีเดีย
ไม่มีการทำความตกลงหรือความเข้าใจระหว่างตัวคุณกับวิกิพีเดียต่อการใช้หรือการแก้ไขเพิ่มเติมสารสนเทศนี้ของคุณนอกเหนือไปจากสัญญาอนุญาตครีเอทีฟคอมมอนส์ CC-BY-SA 3.0 และสัญญาอนุญาตเอกสารเสรีของกนู (GFDL 1.3) ไม่มีผู้ใดที่เกี่ยวข้องกับวิกิพีเดียต้องรับผิดชอบหากมีผู้ใดเปลี่ยนแปลง แก้ไข แก้ไขเพิ่มเติม หรือนำออกซึ่งสารสนเทศใด ๆ ที่คุณอาจโพสต์บนวิกิพีเดียหรือโครงการที่เกี่ยวข้อง

**เครื่องหมายการค้า**
เครื่องหมายการค้า เครื่องหมายบริการ เครื่องหมายร่วม และสิทธิในการออกแบบและสิทธิที่คล้ายกันใด ๆ ซึ่งมีการพาดพิง ใช้ หรืออ้างอิงในบทความของสารานุกรมวิกิพีเดียเป็นทรัพย์สินของเจ้าของเครื่องหมายและสิทธินั้น ๆ การใช้เครื่องหมายและสิทธิในวิกิพีเดียมิได้หมายความว่า คุณสามารถใช้เครื่องหมายและสิทธิเพื่อความมุ่งหมายอื่นนอกเหนือไปจากการใช้เชิงสารสนเทศดังเช่นผู้ประพันธ์ต้นฉบับของบทความวิกิพีเดียเหล่านี้ภายใต้แผนสัญญาอนุญาต CC-BY-SA และ GFDL เว้นแต่ระบุไว้เป็นอย่างอื่น เว็บไซต์วิกิพีเดียและวิกิมีเดียมิได้รับอนุญาตอย่างเป็นทางการจากหรือสังกัดกับผู้ถือครองสิทธิดังกล่าว ฉะนั้น วิกิพีเดียไม่อาจให้สิทธิใด ๆ ที่จะใช้ทรัพย์สินที่ได้รับการคุ้มครองได้ การใช้ทรัพย์สินที่ไม่มีรูปร่างดังกล่าวหรือที่คล้ายกันเป็นความเสี่ยงของคุณเอง

**สิทธิส่วนบุคคล**
วิกิพีเดียมีวัตถุซึ่งแสดงบุคคลที่พิสูจน์รูปพรรณได้ที่ยังมีชีวิตอยู่หรือเพิ่งเสียชีวิตไปเมื่อไม่นานมานี้ การใช้ภาพของปัจเจกบุคคลที่ยังมีชีวิตอยู่หรือเพิ่งเสียชีวิตนั้น ถูกจำกัดโดยกฎหมายเกี่ยวกับสิทธิส่วนบุคคลในบางเขตอำนาจศาล เป็นเอกเทศจากสถานะลิขสิทธิ์ ก่อนใช้เนื้อหาประเภทนี้ โปรดศึกษาให้แน่ใจว่า คุณมีสิทธิที่จะใช้วัตถุนั้นภายใต้กฎหมายซึ่งบังคับใช้ในพฤติการณ์การใช้ที่คุณเจตนา คุณรับผิดชอบแต่เพียงผู้เดียวหากคุณละเมิดสิทธิส่วนบุคคลของผู้อื่น

**เขตอำนาจศาลและความถูกต้องของข้อมูลตามกฎหมาย**
การเผยแพร่สารสนเทศในวิกิพีเดียอาจละเมิดกฎหมายของประเทศหรือเขตอำนาจศาลที่คุณกำลังชมสารสนเทศนี้อยู่ ฐานข้อมูลวิกิพีเดียถูกเก็บรักษาบนเซิร์ฟเวอร์ในรัฐฟลอริดา สหรัฐอเมริกา และคงไว้ตามความคุ้มครองที่กฎหมายท้องถิ่นและของสหรัฐให้ วิกิพีเดียไม่สนับสนุนการละเมิดกฎหมายใด ๆ และไม่สามารถรับผิดชอบต่อการละเมิดกฎหมายเช่นนั้นได้ในกรณีใด ๆ หากคุณลิงก์มายังโดเมนนี้ หรือใช้ ทำซ้ำหรือเผยแพร่ซ้ำซึ่งสารสนเทศซึ่งมีอยู่ในวิกิพีเดีย

**ไม่มีการแนะนำจากผู้เชี่ยวชาญ**
หากคุณกำลังมองหาคำแนะนำ (เช่น ทางการแพทย์ กฎหมาย การเงิน หรือการจัดการความเสี่ยง) โปรดมองหาผู้เชี่ยวชาญซึ่งมีความรู้หรือใบอนุญาตในท้องที่ของคุณ

af:Wikipedia:General disclaimer
ar:ويكيبيديا:عدم مسؤولية عام
bg:Уикипедия:Условия за ползване
bs:Wikipedia:Odricanje odgovornosti
ca:Viquipèdia:Avís d'exempció de responsabilitat
ceb:Wikipedia:Mga pagpasabot
cs:Wikipedie:Vyloučení odpovědnosti
da:Wikipedia:Generelle forbehold
de:Wikipedia:Impressum#Haftungsausschluss
ee:Wikipedia:General disclaimer
el:Βικιπαίδεια:Αποποίηση ευθυνών
en:Wikipedia:General disclaimer
eo:Vikipedio:Malgarantio
es:Wikipedia:Limitación general de responsabilidad
et:Vikipeedia:Hoiatused
eu:Wikipedia:Erantzukizunen mugaketa orokorra
fa:ویکی‌پدیا:تکذیب‌نامهٔ عمومی
fi:Wikipedia:Vastuuvapaus
fr:Wikipédia:Avertissements généraux
ga:Vicipéid:Séanadh ginearálta
gl:Wikipedia:Advertencia xeral
he:ויקיפדיה:הבהרה משפטית
hr:Wikipedija:Opće odricanje od odgovornosti
hu:Wikipédia:Jogi nyilatkozat
ia:Wikipedia:Declaration general de non-responsabilitate
id:Wikipedia:Penyangkalan umum
it:Wikipedia:General disclaimer
ja:Wikipedia:免責事項
ko:위키백과:면책 조항
lo:ວິກິພີເດຍ:ຂໍ້ປະຕິເສດຄວາມຮັບຜິດຊອບ
lt:Vikipedija:Jokių garantijų
mk:Википедија:Услови на употреба
mn:Wikipedia:Ерөнхий татгалзал
ms:Wikipedia:Penafian umum
mt:Wikipedija:Ċaħda ġenerali
nl:Wikipedia:Vrijwaringsclausule
nn:Wikipedia:Vilkår
no:Wikipedia:Generelle forbehold
oc:Wikipèdia:Avertiments generals
pl:Wikipedia:Zrzeczenie się odpowiedzialności
pt:Wikipedia:Aviso Geral
ro:Ajutor:Termeni de utilizare a enciclopediei Wikipedia
ru:Википедия:Отказ от ответственности
sco:Wikipedia:General disclamation
sh:Wikipedija: Opće odricanje od odgovornosti
simple:Wikipedia:General disclaimer
sk:Wikipédia:Vylúčenie zodpovednosti
sl:Wikipedija:Splošno zanikanje odgovornosti
sq:Wikipedia:Shfajësimet e përgjithshme
sr:Википедија:Одрицање одговорности
sv:Wikipedia:Allmänt förbehåll
tl:Wikipedia:Pangkalahatang pagtatanggi
tr:Vikipedi:Genel sorumluluk reddi
uk:Вікіпедія:Умови використання
vi:Wikipedia:Phủ nhận chung
yi:װיקיפּעדיע:קלארשטעלונג
zh:Wikipedia:免责声明